PATVIRTINTA

 Palangos lopšelio-darželio ,,Ąžuoliukas“

 direktoriaus 2017 m. spalio 30 d.

 įsakymu Nr. V1V-80

**PALANGOS LOPŠELIO-DARŽELIO ,,ĄŽUOLIUKAS“**

**KORUPCIJOS PREVENCIJOS TVARKOS APRAŠAS**

**I. BENDROSIOS NUOSTATOS**

 1. Palangos lopšelio-darželio ,,Ąžuoliukas“ korupcijos prevencijos tvarkos aprašas (toliau tekste – Aprašas) reglamentuoja korupcijos prevencijos priemones, korupcijos prevencijos proceso organizavimą, korupcijos prevencijos priemonių įgyvendinimo koordinavimą bei kontrolę Palangos lopšelyje-darželyje ,,Ąžuoliukas“.

 2. Apraše vartojama sąvoka ,,*korupcijos pasireiškimo tikimybė*“ – prielaida, kad lopšelyje-darželyje ,,Ąžuoliukas“, įgyvendinant jai nustatytus uždavinius, gali kilti pavojus pasireikšti korupcijai padarant korupcinio pobūdžio nusikalstamas ar kitas su korupcija susijusias veikas.

**II. KORUPCIJOS PREVENCIJOS PRIEMONĖS**

 3. Palangos lopšelio-darželio ,,Ąžuoliukas“ korupcijos prevencijos priemonės yra šios:

 3.1. veiklos sričių, kuriose yra korupcijos pasireiškimo tikimybė, nustatymas, analizė ir vertinimas;

 3.2. informacija apie asmenis, įgaliotus vykdyti korupcijos prevenciją ir kontrolę;

 3.3. visuomenės informavimas.

**III. KORUPCIJOS PREVENCIJOS PROCESO ORGANIZAVIMAS**

 4. Asmenys, įgalioti vykdyti korupcijos prevenciją ir jos kontrolę lopšelyje-darželyje ,,Ąžuoliukas“, koordinuoja ir kontroliuoja korupcijos prevencijos priemonių įgyvendinimą įstaigoje.

**IV. VEIKLOS SRIČIŲ, KURIOSE YRA DIDELĖ KORUPCIJOS PASIREIŠKIMO TIKIMYBĖ, ANALIZĖ IR VERTINIMAS**

 5. Siekiant užtikrinti efektyvią korupcijos prevenciją, lopšelyje-darželyje ,,Ąžuoliukas“ atliekama veiklos sričių, kuriose yra didelė korupcijos pasireiškimo tikimybė, analizė ir vertinimas:

 5.1. viešųjų pirkimų inicijavimas, organizavimas, vykdymas ir kontrolė;

 5.2. lėšų, deleguotų iš valstybės, savivaldybės biudžeto, Europos sąjungos struktūrinių fondų, 2 procentų GPM tikslinis panaudojimas;

 5.3. vaikų mitybos organizavimas;

 5.4. užmokesčio už vaikų išlaikymą darželyje nustatymo.

 6. Lopšelio-darželio ,,Ąžuoliukas“ asmenys, įgalioti vykdyti korupcijos prevenciją ir jos kontrolę, pateikia direktoriui pasiūlymus ir, vadovaudamiesi korupcijos pasireiškimo tikimybės nustatymo kriterijais, atlieka analizę ir įvertinimą iki einamųjų metų pabaigos.

 7. Veiklos analizė ir vertinimas atliekami kiekvienų metų III ketvirtį.

 8. Veiklos analizę ir vertinimą lopšelyje-darželyje ,,Ąžuoliukas“ atlieka asmenys, įgalioti vykdyti korupcijos prevenciją ir jos kontrolę.

 9. Įgalioti asmenys pateikia lopšelio-darželio ,,Ąžuoliukas“ veiklos sričių, kuriose egzistuoja didelė korupcijos pasireiškimo tikimybė, nustatymo ir vertinimo aprašymus direktoriui, kuris ne vėliau kaip per mėnesį priima sprendimus dėl pateiktos informacijos bei siūlymų įgyvendinimo.

 10. Lopšelio-darželio ,,Ąžuoliukas“ direktorius išvadas apie veiklos sritis, kuriose egzistuoja didelė korupcijos pasireiškimo tikimybė pateikia Mokyklos tarybai.

**V. INFORMACIJA APIE ASMENIS, ĮGALIOTUS VYKDYTI KORUPCIJOS PREVENCIJOS PROGRAMĄ**

11. Informaciją apie asmenis, įgaliotus vykdyti korupcijos prevencijos programą ir jos priemones, teikia Korupcijos prevencijos įstatymo 9 straipsnyje nurodytais pagrindais.

**IV. BAIGIAMOSIOS NUOSTATOS**

12. Šio aprašo nuostatas įgyvendina lopšelio-darželio ,,Ąžuoliukas“ darbuotojai.

 13. Šio aprašo nuostatų įgyvendinimą koordinuoja ir kontroliuoja lopšelio-darželio ,,Ąžuoliukas“ direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_